《朱叔赐来自都城云梅已放因思每岁饮赏之乐》
宋代·李洪

曾酌孤山园里梅，至今魂梦忆花开。
纖腰冷逼江烟瘦，素脸全疑晓雪催。
南国相逢心恅愺，西湖遥想月徘徊。
惜无妙语酬佳丽，赖有诗仙凤阙来。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。